محمد رفعت ایلقاز (تورکجه: Mehmet Rıfat Ilgaz) ؛ (7 مئی 1911؛ جیده، کاستامونو - 7 ژوئیه 1993، ایستانبول)، تورک شاعیر، رومانچی و حکایه یازیچیسی. اؤزل‌لیکله "هابابام صینیفی" رومانی‌یلا تانیندی. هم یازی‌لاریندا هم ده فردی حیاتیندا سوسیالیستی بیر خط داوام ائتدیردی. تورکیه‌نین ان چالخانتیلی سیاسی دؤورلرینده داوام ائتدیگی ژورنالچی‌لیغی، عئینی دؤورده کی  بیر چوخ یازیچی کیمی، اونون دا عدلییه کوریدورلاریندا و حبسخانادا زامان کئچیرمه‌سینه سبب اولدو. اولدوقجا محصولدار اولان یازی حیاتینا شعیردن یومور حکایه‌لرینه، روماندان اوشاق کیتابلارینا بیر چوخ فرقلی ساحه‌ده اثرلر یاراتدی. بیر زامان‌لار توپلانان "قارارتما گئجه‌لری" اثری 2004-جو ایلده 100 تمل اثر سیاهی‌سینا گیردی. یازیچی‌نین اثرلری ایندیکی واختدا، اوغلو آیدین ایلقاز ایله بیرلیکده قوردوغو، چینار نشرلریندن چیخماقدادیر. بو کیتابلارین نشری تورکیه ایش بانکی مدنیت نشرلری طرفیندن ائدیلمکده‌دیر.